《平安关道中二首 其一》
金朝·张斛

高林俯青冥，柯叶森若织。阳光已转午，阴岭仍半黑。

峥嵘乱石间，行子有苦色。临深地势入，涉险天宇塞。

四顾无所投，迹茧去未息。怅然增百忧，冥冥羡归翼。

作者简介：（约公元一一二0年前后在世）字德容，渔阳（治所在今天天津蓟县）人。生卒年均不详，辽时南渡，约金太祖天辅中前后在世。仕宋为武陵守。金建国，理索北归，官秘书省著作郎。善书画，工诗宇文虚中颇激赏之。元好问称：“其文笔字画，皆有前辈风调，宇文（虚中）大学士甚赏之。”（《中州集》）斛著有南游、北归等诗集。